CELEX: 62013CN0547
Language: hu
Date: 2013-10-21 00:00:00
Title: C-547/13. sz. ügy: Az Administratīvā rajona tiesa (Lettország) által 2013. október 21-én benyújtott előzetes döntéshozatal iránti kérelem — SIA „Oliver Medical” kontra Valsts ieņēmumu dienests

21.12.2013   
            
            
               HU
            
            
               Az Európai Unió Hivatalos Lapja
            
            
               C 377/8
            
         Az Administratīvā rajona tiesa (Lettország) által 2013. október 21-én benyújtott előzetes döntéshozatal iránti kérelem — SIA „Oliver Medical” kontra Valsts ieņēmumu dienests
   (C-547/13. sz. ügy)
   2013/C 377/16
   Az eljárás nyelve: lett
   
      A kérdést előterjesztő bíróság
   
   Administratīvā rajona tiesa
   
      Az alapeljárás felei
   
   
      Felperes: SIA „Oliver Medical”
   
      Alperes: Valsts ieņēmumu dienests
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet (1) I. mellékletében megállapított Kombinált Nómenklatúra 9018 és 9019 vámtarifaszámait, hogy a gyógyászatban használt következő készülékek: az „UltraPulse Encore laser”, a „Light Sheer ST”, az „IPL Quantum SR” kézidarab végei és kezelőfejei: a „HR upgd for IPL Quantum”, a „DL upgd for IPL Quantumsystem”; az „Ultrashape contour I” kezelőfejei, az „IPL Quantum SR 560”, az „Ls-Duet” készülékek és tartozékaik, valamint a Lumenis M 22 készülék e vámtarifák alá sorolhatók?
            
         
               2.
            
            
               Amennyiben a 9018 és 9019 vámtarifaszámok nem alkalmazhatók, ezen áruk besorolhatók-e a Kombinált Nómenklatúra 8543 vámtarifaszáma alá?
            
         
               3.
            
            
               Nemleges válasz esetén, milyen egyéb vámtarifaszámról rendelkezik a Kombinált Nómenklatúra értelmezése a besorolás tekintetében?
            
         
      (1)  HL L 256., 1. o.; magyar nyelvű különkiadás 2. fejezet 2. kötet 382. o.